**ஜோசப்பின் மேரி** (பிறப்பு: 29 சூன் 1967); (மலாய்: *Josephine Mary*; ஆங்கிலம்: *Josephine Mary Singarayar*) என்பவர் மலேசியாவின் தடகள ஓட்டப் பந்தய வீராங்கனை.

1988-ஆம் ஆண்டு ஒலிம்பிக் விளையாட்டுகளில் பெண்களுக்கான 400 மீட்டர் போட்டியில் மலேசியாவைப் பிரதிநிதித்தவர்.

வாழ்க்கைக் குறிப்புகள்
----------------------

ஜோசப்பின் மேரி, 1967-ஆம் ஆண்டு, மலேசியா, பேராக், ஈப்போ நகரில் பிறந்தவர். ஈப்போ சிலிபின் தார்சிசியன் கான்வெண்ட் பள்ளியில் *(Tarcisian Convent Ipoh)* தொடக்கக் கல்வியையும் உயர்நிலைக் கல்வியையும் பெற்றார்.

பின்னர் டெலவேர் பல்கலைக்கழகத்தில் *(University of Delaware),* தடகள பயிற்சியில் உயர்க்கல்வியைப் பெற்றார்.

பள்ளியில் படிக்கும் காலத்தில் தட கள போட்டிகளில் சிறந்து விளங்கினார். அத்ன் பின்னர் பேராக் மாநில விளையாட்டுப் போட்டிகள்; மலேசியப் பள்ளிகளுக்கான விளையாட்டுப் போட்டிகள்; |ஆசிய விளையாட்டுப் போட்டிகள் என பல போட்டிகளில் கலந்து கொண்டார்.

ஜோசப்பின் மேரியின் சாதனைகள்
---------------------------

* 1986 சியோல் ஆசிய விளையாட்டுப் போட்டிகள் - 800 மீட்டர் - வெண்கலம்
* 1988 சியோல் ஒலிம்பிக் விளையாட்டுகள் - 800 மீட்டர் - 4-ஆம் இடம்
* 1990 பெய்ஜிங் ஆசிய விளையாட்டுப் போட்டிகள் - 4×400 மீட்டர் - வெண்கலம்

தற்சமயம், பேராக் மாநிலப் பள்ளி மாணவர்களுக்குப் பயிற்சியாளராகப் பணியாற்றி வருகின்றார். தவிர மலேசிய விளையாட்டு மன்றத்தின் *(Majlis Sukan Negara Malaysia)* தட களப் பயிற்சியாளராகவும் பணி செய்தவர்.

குடும்பத் தகவல்
---------------

ஜோசப்பின் மேரியின் கணவர் சாம்சன் வல்லபாய் *(Samson Vallabouy)*. இவரும் மலேசிய, அனைத்துலக ஓட்டப் பந்தய வீரர். 1989-ஆம் ஆண்டு தென்கிழக்கு ஆசிய விளையாட்டுகள் *(1989 SEA Games)* போட்டியில் 1 நிமிடம் 48.29 வினாடிகள் ஓடி தங்கம் வென்றவர்.

ஜோசப்பின் மேரியின் மகள் செரின் சாம்சன் வல்லபாய் *(Shereen Samson Vallabouy).* இவரும் மலேசிய, அனைத்துலக ஓட்டப் பந்தயத் துறையில் சாதனை படைத்து வருகிறார். மலேசியாவின் புதிய நம்பிக்கை நட்சத்திரமாக விளங்குகின்றார்.

அமெரிக்காவின் தேசிய கல்லூரிகளுக்கான தடகளச் சங்கம் *(US National Collegiate Athletic Association (NCAA),* கடந்த 2022 மார்ச் 12-ஆம் தேதி, ஓர் உள்ளரங்கப் போட்டியை நடத்தியது.

அதில் 400 மீட்டர் ஓட்டப் போட்டியில், செரின் சாம்சன் வல்லபாய் 53.79 வினாடிகளைப் பதிவுச் செய்து சாதனை செய்து உள்ளார். இது மலேசியச் சாதனை ஆகும். மலேசிய மாமன்னரும்; மலேசியப் பிரதமரும் அவருக்கு வாழ்த்துகள் தெரிவித்து உள்ளனர்.

வெளி இணைப்புகள்
---------------

* **ஜோசப்பின் மேரி படங்கள்**
* **2017-ஆம் ஆண்டில் ஜோசப்பின் மேரி; டி.எச். ராகா வானொலியின் நேரலைக் காணொலி**
* **ஜோசபின் மேரி சிங்கராயர் வாழ்க்கை** வரலாறு

மேற்கோள்
--------

1. ↑  "Olympedia – Josephine Mary Singarayar - 400 metres, Women (Olympic)". *www.olympedia.org*. பார்க்கப்பட்ட நாள் 17 March 2022.
2. ↑  "ICECP::International Coaching Enrichment Certificate Program". *www1.udel.edu*. பார்க்கப்பட்ட நாள் 17 March 2022.
3. ↑  "Samson, who has three SEA Games gold medals, was the country's best 800m runner after B. Rajkumar who still holds the national record". *www.pressreader.com*. பார்க்கப்பட்ட நாள் 17 March 2022.
4. ↑  "நாட்டின் புதிய நம்பிக்கை நட்சத்திரமாகின்றார் ஷெரீன் சாம்சன் வல்லபௌய்". *BERNAMA* (in ஆங்கிலம்). 16 March 2022. பார்க்கப்பட்ட நாள் 17 March 2022.
5. ↑  "Daughter Shereen's rise in athletics monitored since 2019: Ex-athlete Josephine Mary". *The Vibes* (in ஆங்கிலம்). 16 March 2022. பார்க்கப்பட்ட நாள் 17 March 2022.
6. ↑  March 17, Bernama / Bernama (17 March 2022). "King, Queen congratulate Shereen Vallabouy for stunning 400m win". *The Edge Markets*. Archived from the original on 16 மார்ச் 2022. பார்க்கப்பட்ட நாள் 17 March 2022. `{{cite web}}`: Check date values in: `|archive-date=` (help)CS1 maint: numeric names: authors list (link)